《玉隆宗侯惠手刻印章诗以报之》
明代·苏升

西山爽气净嚣氛，中有高人玩白云。谢却浮情耽染翰，投来何物不超群。

芙蓉照水供毫色，雁字排空入篆文。咫尺秋风丛桂在，但从诗句觅慇勤。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。